ประกาศกระทรวงการคลัง เรื่อง การกู้เงินเพื่อให้กู้ต่อ ในปีงบประมาณ พ.ศ. 2557 ครั้งที่ 3
ประกาศกระทรวงการคลัง
ประกาศกระทรวงการคลัง
เรื่อง
การกู้เงินเพื่อให้กู้ต่อ ในปีงบประมาณ พ.ศ. ๒๕๕๗
ครั้งที่ ๓[๑]
 

เพื่อให้เป็นไปตามความในมาตรา ๑๖
แห่งพระราชบัญญัติการบริหารหนี้สาธารณะ พ.ศ. ๒๕๔๘ กระทรวงการคลัง
ขอประกาศให้ทราบทั่วกันว่า

กระทรวงการคลังโดยความเห็นชอบของคณะรัฐมนตรี ตามมติคณะรัฐมนตรี
เมื่อวันที่ ๓ กันยายน ๒๕๕๖ อาศัยอำนาจตามความในมาตรา ๗ ประกอบมาตรา ๒๐ และมาตรา
๒๕ แห่งพระราชบัญญัติการบริหารหนี้สาธารณะ พ.ศ. ๒๕๔๘ ซึ่งแก้ไขเพิ่มเติม
โดยพระราชบัญญัติการบริหารหนี้สาธารณะ (ฉบับที่ ๒) พ.ศ. ๒๕๕๑ ได้ดำเนินการกู้เงิน
โดยมีรายละเอียดและเงื่อนไข ดังต่อไปนี้

๑. ผู้ให้กู้ :
ธนาคารออมสิน

๒. วัตถุประสงค์ในการกู้
: เพื่อให้กู้ต่อแก่การรถไฟฟ้าขนส่งมวลชนแห่งประเทศไทย
สำหรับโครงการรถไฟฟ้าสายสีม่วง ช่วงบางใหญ่ - บางซื่อ
และโครงการรถไฟฟ้าสายสีน้ำเงิน ช่วงหัวลำโพง - บางแค และช่วงบางซื่อ - ท่าพระ

๓. รายละเอียดเงื่อนไข
:
๓.๑ ระยะเวลากู้เงิน ๒ ปี นับตั้งแต่วันที่ ๒๗ มิถุนายน ๒๕๕๗
ครบกำหนดชำระในวันที่ ๒๗ มิถุนายน ๒๕๕๙
๓.๒ วงเงินกู้รวมทั้งสิ้น ๘,๓๒๐,๐๐๐,๐๐๐ บาท (แปดพันสามร้อยยี่สิบล้านบาทถ้วน) โดยแบ่งเป็นสำหรับโครงการรถไฟฟ้าสายสีม่วง
ช่วงบางใหญ่ - บางซื่อ วงเงิน ๔,๗๖๐,๐๐๐,๐๐๐ บาท (สี่พันเจ็ดร้อยหกสิบล้านบาทถ้วน) และโครงการรถไฟฟ้าสายสีน้ำเงิน
ช่วงหัวลำโพง - บางแค และช่วงบางซื่อ - ท่าพระ วงเงิน ๓,๕๖๐,๐๐๐,๐๐๐ บาท (สามพันห้าร้อยหกสิบล้านบาทถ้วน)
๓.๓ กระทรวงการคลังจะทยอยเบิกเงินกู้ นับตั้งแต่วันที่ ๒๗ มิถุนายน
๒๕๕๗ จนถึงวันที่ ๒๗ มิถุนายน ๒๕๕๘ โดยจะแจ้งผู้ให้กู้ทราบล่วงหน้าไม่น้อยกว่า ๒
วันทำการ
ในกรณีที่กระทรวงการคลังไม่เบิกเงินให้ครบตามวงเงินกู้ภายในระยะเวลาที่กำหนดไว้ให้ถือว่ากระทรวงการคลังเป็นหนี้ผู้ให้กู้เพียงจำนวนเงินที่เบิกรับไปแล้วเท่านั้น
๓.๔ อัตราดอกเบี้ยคงที่เท่ากับอัตราดอกเบี้ยคงที่ร้อยละ ๒.๗๙ ต่อปี
๓.๕ การชำระดอกเบี้ย
กระทรวงการคลังจะชำระดอกเบี้ยเงินกู้ให้ผู้ให้กู้ทุกงวด ๖ เดือน
ในวันที่ ๒๗ มิถุนายน และ ๒๗ ธันวาคม ของทุกปี โดยจะชำระดอกเบี้ยงวดแรก ในวันที่
๒๗ ธันวาคม ๒๕๕๗ และชำระดอกเบี้ยงวดสุดท้าย ในวันที่ ๒๗ มิถุนายน ๒๕๕๙
พร้อมต้นเงินกู้ ณ วันสิ้นสุดสัญญาเงินกู้
๓.๖ การชำระต้นเงินกู้
กระทรวงการคลังจะชำระคืนต้นเงินกู้ทั้งจำนวน ณ
วันสิ้นสุดสัญญากู้เงิน คือวันที่ ๒๗ มิถุนายน ๒๕๕๙ ไม่มีการชำระหนี้ก่อนครบกำหนด
๓.๗ หากวันครบกำหนดชำระต้นเงินกู้และดอกเบี้ยคราวใดตรงกับวันหยุดราชการหรือวันหยุดตามประกาศธนาคารแห่งประเทศไทย
กระทรวงการคลังจะชำระหนี้ในวันเปิดทำการถัดไปโดยไม่นับวันหยุดราชการหรือวันหยุดตามประกาศธนาคารแห่งประเทศไทยดังกล่าว
เข้ารวมเพื่อคำนวณดอกเบี้ยในงวดที่ถึงกำหนดชำระ ยกเว้นการชำระหนี้งวดสุดท้ายให้คำนวณดอกเบี้ยจนถึงก่อนวันชำระหนี้ ทั้งนี้ ในการคำนวณดอกเบี้ย
ให้ถือว่าหนึ่งปีมี ๓๖๕ วัน นับตามจำนวนวันที่เกิดขึ้นจริง
เศษของหนึ่งสตางค์ให้ปัดทิ้ง
๓.๘ ไม่มีค่าธรรมเนียมและค่าใช้จ่ายใด ๆ


ประกาศ
ณ วันที่ ๑๗ มิถุนายน พ.ศ. ๒๕๕๗
พงษ์ภาณุ
เศวตรุนทร์
รองปลัดกระทรวงการคลัง
หัวหน้ากลุ่มภารกิจด้านรายจ่ายและหนี้สิน
ปฏิบัติราชการแทน
รัฐมนตรีว่าการกระทรวงการคลัง







ปริยานุช/ผู้จัดทำ
๒๓ กรกฎาคม
๒๕๕๗

กฤษดายุทธ/ผู้ตรวจ
๒๓ กรกฎาคม
๒๕๕๗









[๑] ราชกิจจานุเบกษา
เล่ม ๑๓๑/ตอนพิเศษ ๑๒๗ ง/หน้า ๑/๘ กรกฎาคม ๒๕๕๗